Αυγά scrambled με σχοινόπρασο και καπνιστή πέστροφα
Ελαφρύ βραδινό ή θρεπτικό πρωινό; Τα αυγά scrambled κάνουν και για τα δύο και με την καπνιστή πέστροφα αποκτούν μια θαυμάσια επιπλέον νότα γεύσης.
6 αυγά, 1 κουτ. σούπας βούτυρο μαλακωμένο σε θερμοκρασία δωματίου , 4 κουτ. σούπας γιαούρτι αγελαδινό, 2 κουτ. σούπας σχοινόπρασο (ή το πράσινο μέρος από φρέσκα κρεμμυδάκια), ψιλοκομμένο, 200 - 250 γρ. φιλέτο καπνιστή πέστροφα, σε κομμάτια, Αλάτι, πιπέρι
Σε ένα μπολ χτυπάμε τα αυγά και αλατοπιπερώνουμε.Προσθέτουμε το βούτυρο, το γιαούρτι και το σχοινόπρασο (ή το τα κρεμμυδάκια) και ανακατεύουμε.Ζεσταίνουμε ένα αντικολλητικό τηγάνι σε μέτρια φωτιά.Ρίχνουμε το μείγμα των αυγών, χαμηλώνουμε τη φωτιά και σιγομαγειρεύουμε με συνεχές ανακάτεμα για 3 - 4 λεπτά ή μέχρι να πήξουν, χωρίς όμως να χάσουν την κρεμώδη υφή τους.Μοιράζουμε τα αυγά σε τέσσερα πιάτα και βάζουμε πάνω σε κάθε μερίδα 1 φέτα καπνιστή πέστροφα.Συνοδεύουμε με ζεστό ψωμί.
Αυγά,Γιαούρτι,Πέστροφα